শহীদ বুদ্ধিজীবী সরকারি কলেজ

শহীদ বুদ্ধিজীবী সরকারি কলেজ, রাজশাহী (পূর্বনাম: বরেন্দ্র সরকারি কলেজ, রাজশাহী এবং তার পূর্বে গভঃ কমার্শিয়াল ইনস্টিটিউট, রাজশাহী) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি রাজশাহী বিভাগীয় সদরে অবস্থিত। ব্যবসায় শিক্ষার ক্ষেত্রে রাজশাহী মহানগরী অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৫ সালে প্রতিষ্ঠিত হয় এবং ১৯৮৪ সাল থেকে গভঃ কমার্শিয়াল ইনস্টিটিউট নামে পরিচিতি লাভ করে। ২০১৬ সালে উক্ত কলেজটির নামকরণ করা হয় বরেন্দ্র সরকারি কলেজ। এবং ২০১৯ সালে বর্তমান নাম এ নামকরণ করা হয়।

 ইতিহাস 
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা ইউএসএইড-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়।
এই সময় এই ইনস্টিটিউটসমূহ বিভিন্ন পলিটেকনিক ইনস্টিটিউট এর অধীনে পরিচালিত হত।

এই প্রতিষ্টানটি রাজশাহী পলিটেকনিক ইনস্টিটিউট এর অধীনে শিক্ষা কার্যক্রম পরিচালনা করতো। ১৯৮১ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের প্রজ্ঞাপন এর মাধমে পলিটেকনিক ইনস্টিটিউটের সাথে সংযুক্ত ব্যবসায় শিক্ষা শাখাকে স্বতন্ত্র কমার্শিয়াল ইনস্টিটিউট হিসেবে ঘোষণা করা হয়।

১৯৮৪ সালে  এই প্রতিষ্টানটি এক জন অধ্যক্ষ, তিনজন সহকারী অধ্যাপক ও চারজন প্রভাষক পদ নিয়ে এর নতুন ভাবে যাত্রা শুরু করে। সেই থেকে রাজশাহী গভ: কমার্শিয়াল ইনস্টিটিউট একটি স্বতন্ত্র প্রতিষ্ঠান হিসেবে ঢাকা শিক্ষা বোর্ডের অধীনে ডিআইবিএস কোর্স পরিচালনা করতো।

১২ মে ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান, মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। কলেজটি রাজশাহী শিক্ষা বোর্ডের অধীনে তিন শাখায় ২২টি বিষয় অনুমোদন চায় এবং যথারীতি বোর্ড ২২টি বিষয় অনুমোদন দিয়ে প্রজ্ঞাপন জারি করে। এর ফলে এই প্রতিষ্টান বরেন্দ্র সরকারি কলেজ নাম নিয়ে রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে এই ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছিলো।

তবে রাজশাহীতে আগে থেকেই বরেন্দ্র কলেজ ও বরেন্দ্র বিশ্ববিদ্যালয় নামক দুইটি প্রতিষ্ঠান থাকায় নাম নিয়ে বিড়ম্বনা দেখা দেয়। ফলে ২০১৯ সালে শিক্ষা মন্ত্রণালয়ের নতুন নামের পরিপত্র জারি করার পর থেকে কলেজটি শহীদ বুদ্ধিজীবী সরকারি কলেজ নামে শিক্ষা কার্যক্রম পরিচালনা করে আসছে।

 অবকাঠামো 
উক্ত প্রতিষ্ঠানে দুইটি একাডেমিক বিল্ডিং রয়েছে যেইখানে শ্রেণিকক্ষের সংখ্যা ১০টি।

প্রতিষ্ঠানে রয়েছে একটি শহীদমিনার, এছাড়াও রয়েছে ক্রীড়া ও শরীরচর্চা বিভাগ। এখানে ছাত্রীদের জন্য একটি কমন রুম আছে। কলেজ এ আরো রয়েছে একটি লাইব্রেরি, একাধিক বিজ্ঞানাগার ও একটি কম্পিউটার ল্যাব।

 শিক্ষা কার্যক্রম  
পূর্বে এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হতো।

বর্তমানে এটি রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে বিজ্ঞান, মানবিক ও ব্যবসায় শিক্ষা এই ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।

 সহশিক্ষা কার্যক্রম 
এই কলেজে রোভার (স্কাউট), রেঞ্জার (গার্ল গাইডস) এবং রেড ক্রিসেন্ট ইউনিট রয়েছে।

 আরও দেখুন 
 বাংলাদেশের সাবেক সরকারি কমার্শিয়াল ইনস্টিটিউটের তালিকা
 রাজশাহী কলেজ
 নিউ গভঃ ডিগ্রী কলেজ
 রাজশাহী সিটি কলেজ
 শহীদ এ.এইচ.এম কামারুজ্জামান সরকারি ডিগ্রি কলেজ

 তথ্যসূত্র 

 বহিঃসংযোগ 

বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত